ธนาคารออมสินเปิดตัวสินเชื่อ4โครงการปล่อยกู้ให้รายย่อยฉลองครบรอบ102ปี
นายชาติชาย พยุหนาวีชัย ผู้อำนวยการธนาคารออมสิน บอกว่า ในเดือนเมษายน ซึ่งเป็นวันครบรอบ 102 ปี ของธนาคารออมสิน ปีนี้ ธนาคารได้ออกโครงการสินเชื่อเพื่อแก้ปัญหาความยากจน และลดความเหลื่อมล้ำให้กับประชาชนที่มีรายได้น้อย ทั้งสิ้น 4 โครงการ วงเงินการปล่อยสินเชื่อทั้งสิ้น 35,000 ล้านบาท ซึ่งโครงการดังกล่าว ยังสอดคล้องกับนโยบายของรัฐบาลที่ต้องการลดความเหลื่อมล้ำของผู้มีรายได้น้อย
2 เม.ย. 2558

นายชาติชาย พยุหนาวีชัย ผู้อำนวยการธนาคารออมสิน บอกว่า ในเดือนเมษายน ซึ่งเป็นวันครบรอบ 102 ปี ของธนาคารออมสิน ปีนี้ ธนาคารได้ออกโครงการสินเชื่อเพื่อแก้ปัญหาความยากจน และลดความเหลื่อมล้ำให้กับประชาชนที่มีรายได้น้อย ทั้งสิ้น 4 โครงการ วงเงินการปล่อยสินเชื่อทั้งสิ้น 35,000 ล้านบาท ซึ่งโครงการดังกล่าว ยังสอดคล้องกับนโยบายของรัฐบาลที่ต้องการลดความเหลื่อมล้ำของผู้มีรายได้น้อย
ธนาคารยังมีนโยบายที่จะปล่อยสินเชื่อให้ผู้ค้าสลากรายย่อย ตามนโยบายของรัฐบาล โดยวงเงินในการปล่อย จะขึ้นกับโควต้าที่ผู้ค้าสลากแต่ละรายได้รับ ส่วนหลักเกณฑ์ต่างๆ กำลังอยู่ระหว่างการร่างกฎระเบียบ คาดว่าจะประกาศได้ในเร็วๆนี้
สำหรับแคมเปญการฉลองครบรอบ 102 ปีของธนาคารออมสิน ซึ่งตรงกับวันที่ 1 เมษายนของทุกปี ธนาคารได้จัด 2 แคมเปญ ได้แก่ ยุทธการทุบกระปุกสร้างอนาคต และแคมเปญสัปดาห์ออมทรัพย์ลุ้นรับกระปุกออมสินทองคำกับบัตรเดบิต ซึ่งคาดว่าจะได้รับการตอบรับจากลูกค้าเป็นอย่างดี โดยในส่วนของเงินฝากน่าจะระดมได้ในวันนี้ 2,000 ล้านบาท